GiliGold/VAD_KnessetCorpus huggingface dataset:
פנינה תמנו: גם הם הלכו לעשות שיעורי בית שתוך חודשים-שלושה, המטרה שתוך חודשים תהייה לנו תמונה הרבה יותר ברורה וכך נצליח לראות ולדעת וגם לקשר בין כל הנקודות - - -
יעקב מרגי: יכול להיות שיצא מזה.
יעקב מרגי: אבל שלא תהיי תמימה למרות שלהיות תמים זה טוב.
<ליאת שוסטרי-זיני: כל אחד זה עולם ומלאו וצריך בשבילם תקן, אתם תהיו אלה שיעודדו את הדבר הזה.
יעקב מרגי: יכול להיות שלאחר שנקבל את הדברים תהיינה הצעות חקיקה, אולי אנחנו אפילו נהייה אלה שנגייס לכם תקציבים.
יעקב מרגי: אנחנו נעלה את הדברים לסדר.
יעקב מרגי: היו דברים מעולם.
יעקב מרגי: מילים לא שוות ריקם.
יעקב מרגי: תודה רבה לכולם, הישיבה נעולה.
אורלי לוי אבקסיס: היום ה-3 בדצמבר 2014, י"א בכסלו התשע"ה.
אורלי לוי אבקסיס: אנחנו קבענו את הדיון לשעה 3:00 ועכשיו כבר 3:11.
אורלי לוי אבקסיס: הנושא שעל סדר היום הצעת חוק אבחון פסיכו-דידקטי לילדים נזקקים, התשע"ד-2014, הצעתם של חברי הכנסת אריה דרעי, אברהם מיכאלי, יואב בן צור.
אורלי לוי אבקסיס: ההצעה הזו עברה קריאה טרומית בתמיכת ממשלה וכמו שאתם יודעים אנחנו עלולים חלילה וחס להישאר עם קריאה טרומית בלבד שתבטל את החוק הזה ואז כל עמלנו ועמל החברים לא יצא לפועל.
אורלי לוי אבקסיס: אתם יודעים שהוועדה הזו דנה לא מעט בנושא הזה, בנושא של הגדרה של ילדים, בעיקר מאוכלוסיות מצוקה שלא יכולים לתת להם את האבחון הפסיכו-דידקטי שהוא יקר, בעיקר בשוק החופשי שם הנושא די פרוץ ובמשרד החינוך יש איזושהי פלטפורמה שאפשר לנצל אותה, דבר שיפחית את העלויות.
אורלי לוי אבקסיס: זה היה הכיוון.
אורלי לוי אבקסיס: אני כל כך שמחה שאנחנו נוכל להתקדם עם זה.
אורלי לוי אבקסיס: לא נרד לרזולוציות שיהיו לקראת הקריאה השנייה והשלישית.
אורלי לוי אבקסיס: נשמע את הנוגעים בדבר.
אורלי לוי אבקסיס: קודם כל, המציע, בבקשה, חבר הכנסת יואב בן צור.
יואב בן צור: ההצעה הזאת מבקשת לתת מענה לאוכלוסייה רחבה מאוד במדינת ישראל, אוכלוסייה שכולנו חייבים לדאוג לרווחתה, ללא הבדל מגדרי או מגזרי.
יואב בן צור: זאת אוכלוסיית הילדים כאשר בכל שכבת גיל בבתי הספר במדינת ישראל יש כארבעים אלף ילדים שחיים בעוני.
יואב בן צור: בין עשרה ל-15 אחוזים של הילדים הללו זקוקים לאבחונים פסיכו-דידקטיים בשל קשיי לימוד כאלה ואחרים מהם הם סובלים.
יואב בן צור: האבחונים האלה עולים להוריהם אלפי שקלים ולעתים ההורים מוותרים על ביצוע האבחון עקב מצוקה כלכלית.
יואב בן צור: מכאן, אלפי ילדים מכל שכבות הגיל לא זוכים להזדמנות חינוכית שווה רק עקב מצבם הכלכלי.
יואב בן צור: הצעת החוק מבקשת לעגן השתתפות המדינה במימון אבחונים בהתאם לצרכים עבור ילדים החיים בעוני, זאת לאחר איתורם ותוך התערבות בית ספרית.
יואב בן צור: חז"ל אמרו שהכול הולך אחרי החתום ואני מבקש בסיטואציה הזאת להודות לחברי הממשלה שתמכו, לוועדת שרים לחקיקה שבסוף דרכה השכילה לפחות להסכים לחוק הזה.
יואב בן צור: החוק הזה הוא פרי יוזמה של דוח הוועדה למלחמה בעוני בראשותה עמד אלאלוף.
יואב בן צור: אני מקווה שגם יתר ההמלצות תיושמנה בממשלות הבאות, אבל לפחות לגבי החוק הזה אנחנו מקווים שבאמת תהיה אוזן קשבת.
אורלי לוי אבקסיס: מישהו כאן רוצה לומר משהו?
<נועה היימין: משרד האוצר.
<נועה היימין: להבנתי ועדת השרים לענייני חקיקה אישרה את הצעת החוק בכפוף להסכמות עם משרדי האוצר, הרווחה, החינוך, הבריאות והמשפטים.
אורלי לוי אבקסיס: הקואליציה נתנה את האישור.
אורלי לוי אבקסיס: אנחנו הגענו לכאן אחרי שהקואליציה נתנה את האישור.
אורלי לוי אבקסיס: זאת אומרת, נציגי הקואליציה – קרי, הממשלה – ולכן אנחנו כאן עושים את החקיקה באישור הממשלה.
<נועה היימין: אני אשמח להגיד לפרוטוקול שלהצעת החוק יש עלות תקציבית.
אורלי לוי אבקסיס: את יכולה להגיד לי איך חישבתם עלות תקציבית?
<נועה היימין: כן.
<נועה היימין: לפי הנתונים שמופיעים בהצעת החוק של המציע.
אורלי לוי אבקסיס: הנתונים שלו ביחס לאוכלוסייה הכללית הם מוגזמים.
אורלי לוי אבקסיס: אנחנו יודעים שהנתונים מדברים על ארבעה אחוזים.
אורלי לוי אבקסיס: ארבעה אחוזים בקהל הרחב בנושא של הפרעות קשב וריכוז, אלה שנזקקים לאבחון פסיכו-דידקטי ולכן מתוך האוכלוסייה המדוברת, אלה ארבעה אחוזים.
אורלי לוי אבקסיס: את יכולה לעשות לי חישוב מהיר?
אורלי לוי אבקסיס: בכמה את מחשבת עלות של אבחון?
<נועה היימין: עלות אבחון מוגדרת בהצעת החוק.
אורלי לוי אבקסיס: עזבי את הצעת החוק.
אורלי לוי אבקסיס: כמה זה עולה את יכולה לקבל ממשרד החינוך?
אורלי לוי אבקסיס: כי משרד החינוך כאן בוועדה נתן לנו עלות אבחון פסיכו-דידקטית שהיא פחות מאלף שקלים.
<נועה היימין: אם אכן הנתונים מדברים על ארבעה אחוזים – ואלה נתונים שצריכים להיבדק ולהיבחן - - -
אורלי לוי אבקסיס: את לוקחת בחשבון שאנחנו מדברים רק על אוכלוסיות מצוקה.
<נועה היימין: ארבעים אלף תלמידים בשכבת גיל אחת כפול ארבעה אחוזים, הנתון שהצגת כאן, כפול 2,500 שקלים.
אורלי לוי אבקסיס: לא יתכן שמצד אחד אתם נותנים עלות מסוימת.
אורלי לוי אבקסיס: אני מבקשת להוציא לי את הפרוטוקול של הוועדה שם אמר משרד החינוך כמה עולה האבחון הפסיכו-דידקטי.
אורלי לוי אבקסיס: זה היה בסביבות אלף שקלים וגם כאשר הממשלה עושה את זה, זה מוזיל עלויות.
<נועה היימין: לפי הנתונים שהוצגו כאן – ושוב, הנתונים האלה צריכים להיבדק – הסכום הוא 1.6 מיליון שקלים לשכבת גיל אחת.
אורלי לוי אבקסיס: אנחנו לוקחים בחשבון שאנחנו בדרך כלל מדברים על בית הספר היסודי, שם מתעוררות בדרך כלל בעיות.
אורלי לוי אבקסיס: האבחונים הפסיכו-דידקטיים לא נערכים לילדים בכיתות א'.
<נועה היימין: לא.
אורלי לוי אבקסיס: רציתי לעשות אבחון ואמרה לי המורה שאחכה.
אורלי לוי אבקסיס: לכן שכבת גיל אחת כבר יורדת.
<נועה היימין: כפול חמש שכבות גיל, זה שמונה מיליון שקלים.
<נועה היימין: הנה.
אורלי לוי אבקסיס: צודקת.
אורלי לוי אבקסיס: משהו כאן הזוי.
אורלי לוי אבקסיס: מאחר שאנחנו מדברים על שכבת גיל אחת, ילד עובר פעם אחת אבחון.
אורלי לוי אבקסיס: לכן אנחנו אומרים שאם הוא עבר בשכבת גיל אחת, את לא יכולה לספור אותו גם בכיתה ב' וגם בכיתה ג' וכן הלאה.
<נועה היימין: את צודקת לגמרי.
<נועה היימין: אני מפרידה בין עלויות חד פעמיות שיש להצעת החוק בשנה אחת, בשנה הראשונה, לבין עלויות שיש להצעת החוק בבסיס.
אורלי לוי אבקסיס: בשנה הראשונה לא יהיה מימוש של מאה אחוזים ולכן אנחנו נעמוד במסגרת של השישה מיליון.
יואב בן צור: אין מצב שבשנה אחת ארבעים אלף תלמידים ילכו לאבחון.
יואב בן צור: זה נראה לנו הזוי לחלוטין.
אורלי לוי אבקסיס: לכן אני חולקת על כך שזאת הצעה תקציבית.
אורלי לוי אבקסיס: אנחנו מנסים להשיג את מרכז המחקר.
<נועה היימין: אני קיבלתי הודעה על הדיון הזה לפני זמן קצר ואין לי נתונים כמה עולה אבחון.
<נועה היימין: אני השתמשתי בחישוב העלויות, בעלויות שהציע המציע.
<נועה היימין: כמו כן הוא קובע בחקיקה מה יהיה הסכום כרגע ולכן אלה העלויות.
אורלי לוי אבקסיס: הוא לא קובע בחקיקה כי הקריאה השנייה והשלישית היא שתקבע איך ייעשו הדברים ויכול להיות שאנחנו אפילו נוזיל את העלויות אם נשתמש בשפ"י, בארגון השירות הפסיכולוגי לילד בתוך מסגרת משרד החינוך, שם יש פסיכולוגים מומחים.
יואב בן צור: העלות היא כ-700 שקלים.
<נועה היימין: אני מבינה שהנוסח ישתנה בהכנה לקריאה שנייה ושלישית.
<נועה היימין: כרגע מה שמונח לפני, זאת הצעת החוק הזאת ואנחנו דנים כרגע בה.
<נועה היימין: הצעת החוק הזאת, כפי שהיא מונחת כאן – ושוב אני אומרת שאני מבינה שהיא תשתנה בהכנה לקריאה שנייה ושלישית – יש לה עלות תקציבית של כ-15 מיליון שקלים על פי העלות המפורשת שנוקבים בה כאן.
אורלי לוי אבקסיס: אנחנו נבקש עוד חוות דעת אולי של מרכז המחקר והמידע או של גורם אחר שיספיק לתת אותה עד ליום שני.
אורלי לוי אבקסיס: היה ולא נצטרך לגשת חמישים חברי כנסת לקריאה הראשונה, ואני מאמינה שנצטרך לעשות את זה וגם נצליח לעשות את זה.
יואב בן צור: זאת לא בעיה.
יואב בן צור: ביום שני לא תהיה בעיה להצביע.
אורלי לוי אבקסיס: אני מקווה.
אורלי לוי אבקסיס: אתם תצטרכו להילחם מול אלקין ולראות היכן הוא שם את זה בסדר היום, כך שבאמת חברי הכנסת לא יתפזרו לביתם.
יואב בן צור: נראה לנו שהוא עוד יצטרך אותנו מדי פעם.
<דניאל גיגי: אני מהפורום למאבק בעוני ומפורום דיור ציבורי.
<דניאל גיגי: אני רוצה לברך אותך, אורלי, קודם כל על המאמץ שנעשה כאן ואני רוצה לברך את ש"ס על החוק החשוב הזה ברוח ועדת אלאלוף.
<דניאל גיגי: אנחנו תמכנו בזה וקידמנו את זה ואני מברך אתכם על העבודה הקשה.
<לירן שפיגל: משרד החינוך, הלשכה המשפטית.
<לירן שפיגל: אנחנו ביקשנו הסכמה לגבי החוק הזה לפני שהוא עובר לקריאה ראשונה ולא בכדי עשינו זאת, כי אנחנו חושבים שיש כאן קשיים שהיה צריך ללבן אותם קודם לכן.
אורלי לוי אבקסיס: אתם רוצים שנפיל את החוק רק בגלל שהממשלה מתפזרת.
<לירן שפיגל: אני חושב שיש כאן היבטים שצריך לדון בהם לפני שדנים בהם לקריאה ראשונה.
אורלי לוי אבקסיס: נדון בהם.
<לירן שפיגל: יכול להיות שאם היינו יושבים עם המציע, הוא היה מבין את כל הקשיים.
אורלי לוי אבקסיס: אתה יודע שעדיין אין לכם שר.
יואב בן צור: יש את וורצמן.
אורלי לוי אבקסיס: וורצמן נתן את התגובה והסכים שזה יגיע היום לוועדה.
יואב בן צור: הוא הסכים.
יואב בן צור: וורצמן דיבר בשם שר החינוך.
אורלי לוי אבקסיס: הוא סגן השר והוא גם נתן את האישור שנעשה היום את הקריאה הראשונה כדי שנספיק להציל את החוק הזה כאשר מבחינתו הגיע גם להבנות עם המציעים וגם עם יושבת ראש הוועדה על כך שהחוק הזה כל כך חשוב וכי אסור לנו להחמיץ אותו.
אורלי לוי אבקסיס: אנחנו לא יודעים מי תהיה הממשלה הבאה, לא יודעים מה יהיה הרכב הכוחות, לא יודעים מה יהיו הסיכומים שלנו ואני, כמי שמתעסקת בילדים בסיכון, לא אתן להזדמנות הזאת לחמוק מתחת לידיי.
אורלי לוי אבקסיס: למה אנחנו חייבים לעשות את זה עכשיו?
אורלי לוי אבקסיס: עד יום שני יש לנו את האפשרות להגיש את החישוב הכלכלי.
<נועה היימין: אני מניחה.
אורלי לוי אבקסיס: תקרא ל-ורד.
יואב בן צור: לירן, מה הבעיה?
<לירן שפיגל: יש כמה בעיות.
אורלי לוי אבקסיס: אתה תגיד אותן לפני הקריאה השנייה והשלישית.
<לירן שפיגל: אני מבקש בכל זאת לאפשר לי לומר אותן עכשיו כדי שלפחות הוועדה תשמע.
אורלי לוי אבקסיס: זאת העמדה המקצועית של המשרד.
אורלי לוי אבקסיס: מה תפקידך במשרד?
<לירן שפיגל: בלשכה המשפטית.
<לירן שפיגל: דבר ראשון, להציג עמדה שלמה ומלאה, אי אפשר היה כי מן הסתם החוק עבר ביום שני.
<לירן שפיגל: לגבי מלגות.
אורלי לוי אבקסיס: מה הצביע משרד החינוך בוועדת השרים לחקיקה?
<לירן שפיגל: למיטב ידיעתי, הצביע בכפוף להסכמה.
אורלי לוי אבקסיס: מה הוא הצביע?
אורלי לוי אבקסיס: הסכמה כבר יש לי, הסכמה של הקואליציה.
אורלי לוי אבקסיס: קרי, של הממשלה ובנוסף של מי שהיום משמש כשר החינוך בפועל, חבר הכנסת וורצמן.
אורלי לוי אבקסיס: לכן זה בהסכמה.
יואב בן צור: וורצמן עמד על הדוכן ואמר זאת.
אורלי לוי אבקסיס: זה הגיע לכאן גם עם הסכמה של משרד המשפטים.
אורלי לוי אבקסיס: לכן אני חושבת שאתה צריך לבדוק את העבודה שלך ולבדוק מול השר בפועל.
<לירן שפיגל: כרגע שר החינוך עדיין בתפקיד ואני דיברתי עם העוזרת שלו.
אורלי לוי אבקסיס: תגיד לו שאם הוא רוצה להתנגד, הוא יכול.
אורלי לוי אבקסיס: הם מוזמנים לבוא לכאן ולומר את הדברים.
אורלי לוי אבקסיס: שי פירון, חשוב לי ואולי חשוב מאוד שהקהל ידע בזמן מערכת בחירות ששר החינוך לשעבר או בהווה עד עוד איקס שעות, מתנגד לאבחון פסיכו-דידקטי לילדים עניים.
<לירן שפיגל: זה לא מה שנאמר.
<לירן שפיגל: זה לא מה שאמרתי עכשיו.
אורלי לוי אבקסיס: אתה יודע שיש דברים שהם פוליטיים.
אורלי לוי אבקסיס: אנחנו חיים במסגרת פוליטית.
אורלי לוי אבקסיס: אם הוא מעוניין להתנגד בשעות המועטות שנשארו לו כשר חינוך, אני רוצה לשמוע.
אורלי לוי אבקסיס: היה ולא, משרד החינוך תומך.
<לירן שפיגל: אני רוצה לתת את העמדה המקצועית ולא לומר משהו אחר.
<לירן שפיגל: לפחות את העמדה המקצועית שהצלחתי לגבש עד עכשיו.
אורלי לוי אבקסיס: אבל העמדה המקצועית היא לא העמדה של השרים כי אם העמדה המקצועית הייתה מתקבלת, מע"מ אפס לא היה מתקדם אפילו לא לקריאה טרומית, שלא לדבר על חוקים אחרים.
אורלי לוי אבקסיס: בשורה התחתונה, יש לנו את התמיכה של משרד החינוך, כלומר, של מי שמייצג את משרד החינוך.
אורלי לוי אבקסיס: היה ורוצה השר פירון – אני חוזרת על זה שוב ואתה מזומן לצאת החוצה ולשאול לדעתו – בשעות האחרונות שנשארו לו לכהן כשר חינוך להצביע נגד החוק הזה, אני אקבל את זה.
אורלי לוי אבקסיס: אתה מוזמן לצאת החוצה לחמש דקות כדי לברר את זה ושהוא יעביר בכתב לוועדה שהוא מתנגד להצעת החוק הזאת.
<לירן שפיגל: אין בעיה.
<לירן שפיגל: אני אצא.
<לירן שפיגל: תודה.
אורלי לוי אבקסיס: אבל תשובה של שר החינוך בפועל.
אורלי לוי אבקסיס: כמה שעות נשארו לו?
יואב בן צור: 24 שעות.
אורלי לוי אבקסיס: אני רוצה את זה בכתב לוועדה.
אורלי לוי אבקסיס: הנה, מסמך של מרכז המחקר והמידע.
אורלי לוי אבקסיס: 800 שקלים.
יואב בן צור: 700-800 שקלים לאבחון.
<נועה היימין: אני מציעה שנדבר עם אגף שפ"י.
אורלי לוי אבקסיס: מי ערך את זה?
אורלי לוי אבקסיס: אבחונים להתפתחות הילד, הפרעות קשב וריכוז ולקויות למידה, ילדים עד גיל 12.
אורלי לוי אבקסיס: מריה ערכה את זה.
אורלי לוי אבקסיס: הכול הוא באופן פרטי, בין 800 לאלף ומשהו שקלים.
אורלי לוי אבקסיס: אם אנחנו לוקחים את הטווח הגבוה ביותר והנמוך, וכמובן שאם אנחנו עושים את זה, זה עוד יורד.
אורלי לוי אבקסיס: אנחנו מחכים כמה דקות לשמוע את תשובת שר החינוך.
אורלי לוי אבקסיס: אם יש לנו את הדוח של מרכז המחקר והמידע, למה אנחנו צריכים לחכות?
אורלי לוי אבקסיס: אנחנו מנסים לבדוק כי יכול להיות שיש לנו את המסמך ואנחנו יכולים לדעת מה העלויות.
אורלי לוי אבקסיס: אנחנו רוצים לבדוק עם איל ינון אם זה לפני או אחרי הקריאה כדי לסגור את הנושא הזה.
<חנה שדמי: נפרדנו מהשר ולא יכולתי לצאת.
יואב בן צור: אני מבין שהיה קשה מאוד.
<חנה שדמי: עצוב לנו מאוד.
אורלי לוי אבקסיס: קשה גם למדינה.
<חנה שדמי: תקווה כל כך גדולה ודברים כל כך טובים שקורים.
אורלי לוי אבקסיס: אתם מתנגדים לאבחונים פסיכו-דידקטיים לילדים עניים?
<חנה שדמי: אני רוצה לומר משהו.
<חנה שדמי: אני רוצה להבין.
<חנה שדמי: האם כאן מדובר באבחונים לתלמידים עם לקויות למידה?
<חנה שדמי: אם מדובר באבחונים לתלמידים עם לקויות למידה, שיהיה כתוב אבחון לתלמידים עם לקויות למידה.
אורלי לוי אבקסיס: זה לקראת הכנה לקריאה שנייה ושלישית.
<חנה שדמי: א
<חנה שדמי: בחון פסיכו-דידקטי הוא אבחון הכי יקר ולא כל הילדים צריכים אותו.
יואב בן צור: אם הם לא צריכים, לא יקבלו.
<חנה שדמי: חלק מהילדים צריכים אבחון דידקטי וכאן אנחנו הולכים רק על פסיכו-דידקטי.
אורלי לוי אבקסיס: אם הם לא צריכים את הפסיכו-דידקטי, לא נשלח אותם.
יואב בן צור: בית הספר יחליט.
<חנה שדמי: גם אבחון דידקטי עולה כסף.
אורלי לוי אבקסיס: יכולתם לומר את זה בוועדת שרים.
<חנה שדמי: אנחנו לא היינו שותפים לכתיבת החוק הזה.
<חנה שדמי: אנחנו, שפ"י, לא היינו שותפים לכתיבת החוק.
אורלי לוי אבקסיס: לא, אבל אתם מתנגדים לו?
<חנה שדמי: מה שכתוב עכשיו, לי זה לא טוב.
<חנה שדמי: אנחנו לא מתנגדים.
<חנה שדמי: אני אבהיר.
<חנה שדמי: אנחנו היום מממנים מעט מאוד אבחונים בתקציב וצריך לעזור באבחונים.
<חנה שדמי: על זה אנחנו לא חלוקים.
<חנה שדמי: סביב הסיפור של לקויות למידה, אבחון פסיכו-דידקטי הוא כמעט כפול במחיר מאשר דידקטי.
<חנה שדמי: לפעמים אפשר להתחיל עם הדידקטי.
אורלי לוי אבקסיס: אנחנו נרד לרזולוציות בהכנה לקריאה שנייה ושלישית.
אורלי לוי אבקסיס: אני רק רוצה להציל את החוק הזה לפני שהכנסת מתפזרת ולא נדאג לילדים העניים האלה.
אורלי לוי אבקסיס: מבחינתי זאת הזדמנות שאם אני מפספסת אותה, אני לא ישנה בלילה.
אורלי לוי אבקסיס: אני רוצה להציל את החוק הזה.
אורלי לוי אבקסיס: אני לא יודעת איזה יהיה הרכב אחר כך, אולי אפילו אני אהיה שרת החינוך בממשלה הבאה ואז תאמיני לי שזה יעבור במהירות.
אורלי לוי אבקסיס: גם אם אני אהיה שרת הרווחה, תאמיני לי שאני אדאג שהחוק הזה יעבור.
אורלי לוי אבקסיס: אם אני אהיה יושבת ראש ועדת הרווחה, תאמיני לי שאני אדאג שהחוק הזה יעבור.
יואב בן צור: תכווני יותר גבוה.
אורלי לוי אבקסיס: שרת האוצר?
יואב בן צור: אם חייל שואף להיות רמטכ"ל, הוא יהיה קצין טוב.
אורלי לוי אבקסיס: ראש ממשלה?
אורלי לוי אבקסיס: לא, אין לי שאיפות כאלה.
יואב בן צור: אם הוא שואף להיות קצין, הוא יהיה חייל טוב.
יואב בן צור: תמיד צריך לשאוף למעלה.
יואב בן צור: תגיעי למשהו קצת פחות אבל תשאפי יותר.
יואב בן צור: זה בסדר.
יואב בן צור: בהצעת החוק כתוב שבית הספר יתערב ויקבע איזה אבחון יצטרך הילד.
יואב בן צור: מה שבית הספר יקבע, זה מה שיהיה.
<חנה שדמי: ברגע שאתה כותב בשם החוק אבחון פסיכו-דידקטי, אתה קובע בדיוק איזה סוג של אבחון.
יואב בן צור: אבל כתבתי בהסבר שזה לאחר איתורם באמצעות המוסד החינוכי בו הם לומדים ובהתאם לצורכיהם.
יואב בן צור: אם הוא לא צריך אבחון פסיכו-דידקטי, הוא יקבל אבחון אחר.
<חנה שדמי: אבל אם אני מבינה נכון את החוק, אז הוא לא ממומן לפי החוק הזה.
יואב בן צור: הוא ימומן באבחון הפחות מסובך.
יואב בן צור: זה מופיע בהסבר להצעת החוק.
אורלי לוי אבקסיס: חברים, אנחנו נעבור להקראה.
אורלי לוי אבקסיס: פתרנו את העניין.
אורלי לוי אבקסיס: יהיה לנו זמן לשבת ולראות כי יש לנו חלק מהעלויות באותו מסמך של מרכז המחקר והמידע אותו הכנו לישיבת הוועדה שהתקיימה כאן וזה גם בהתאם למשרדים.
<נועה היימין: גם אנחנו נצטרך לבחון.
אורלי לוי אבקסיס: בכל מקרה, גם לפי התקנון וגם בהתייעצות עם איל ינון, אמרו שתוך כדי תנועה לגבי יום שני, נסתדר לגבי הדברים.
אורלי לוי אבקסיס: והיה ולא, הממשלה תוכל לעלות ולומר מעל הבמה שהיא הסכימה אבל המחיר הזה הוא יקר ולכן היא חוזרת בה מהסכמתה.
אורלי לוי אבקסיס: אז נצטרך חמישים חברי כנסת.
אורלי לוי אבקסיס: היה והממשלה לא תאמר את זה, אנחנו גם מייתרים את חמישים חברי הכנסת.
אורלי לוי אבקסיס: הבנתי נכון?
<ורד קירו: כן.
אורלי לוי אבקסיס: אנחנו יכולים להמשיך?
<נועה היימין: אני צריכה לבחון את המסמך ולומר מה העלויות.
אורלי לוי אבקסיס: לגבי עלות תקציבית או לא עלות תקציבית, אנחנו נעשה את זה תוך כדי תנועה עד יום שני.
אורלי לוי אבקסיס: בינתיים אנחנו מצביעים.
<נועה היימין: ביקשתי ממשרד החינוך לבדוק.
אורלי לוי אבקסיס: את יודעת שמרכז המחקר והמידע גובר על כל דבר אחר, גם על הערכות שלכם.
<נועה היימין: אני לא מקבלת את זה.
אורלי לוי אבקסיס: לא את לא מקבלת.
אורלי לוי אבקסיס: זה התקנון.
אורלי לוי אבקסיס: אף אחד לא שואל אותך ולא שואל אותי.
אורלי לוי אבקסיס: לפעמים ההערכות שלהם יותר גבוהות מההערכות שלכם ואני אוכלת אותה כי אני צריכה להסתמך עליהם.
<נועה היימין: אני אקרא את המחקר ואלמד אותו, אלמד את הנתונים שקיימים בו ונדבר עם מרכז המחקר והמידע אם יהיו לנו חילוקי דעות לגבי העלות.
אורלי לוי אבקסיס: בינתיים אנחנו לא מכריזים על זה תקציבי אלא אנחנו יכולים לעשות זאת ביום שני.
<נועה היימין: נכון.
<נועה היימין: אני רוצה שזה יוכרז כתקציבי.
אורלי לוי אבקסיס: את לא יכולה להכריז תקציבי אם אין לך חישובים ואין לך חישובים.
<נועה היימין: יש לי חישובים.
אורלי לוי אבקסיס: אין לך חישובים.
יואב בן צור: על סמך מה החישובים?
אורלי לוי אבקסיס: החישובים שלך לא נכונים.
<נועה היימין: למה הם לא נכונים?
אורלי לוי אבקסיס: כי הם לא נכונים ביחס לאחוז שלהם.
אורלי לוי אבקסיס: את יכולה להגיד לנו מה האחוז של הפרעות הקשב?
<נועה היימין: אני כרגע צריכה להגיש עמדה ולגבש עלות על סמך הצעת החוק הזאת.
אורלי לוי אבקסיס: אם היא תגיד שיש חמישים אחוזים ילדים?
<נועה היימין: היא אומרת עכשיו את הדברים האלה.
אורלי לוי אבקסיס: את תעשי לי הערכה תקציבית לפי חמישים אחוזים?
אורלי לוי אבקסיס: זה מוגזם.
אורלי לוי אבקסיס: אתם לא מכירים מספיק את הנתונים.
אורלי לוי אבקסיס: אני אומרת לך שהנתונים הם הרבה פחות מזה.
אורלי לוי אבקסיס: כמה ילדים עם הפרעות קשב?
<חנה שדמי: יש כל מיני נתונים.
<חנה שדמי: יש נתונים על כמה ילדים מקבלים ריטלין, יש נתונים של משרד הבריאות.
<חנה שדמי: אני חושבת שפלוס-מינוס זה בסביבות עשרה אחוזים אבל יש הרבה יותר מאובחנים.
אורלי לוי אבקסיס: כמה מתוך אוכלוסיית הרווחה?
<חנה שדמי: אני לא יודעת להגיד לך נתון.
אורלי לוי אבקסיס: למה את לוקחת את הרף הגבוה?
אורלי לוי אבקסיס: לפי זה הפרעת קשב וריכוז היא תופעה שכיחה ולפי הערכות מדובר בחמישה אחוזים.
אורלי לוי אבקסיס: הערכות אחרות מדברות עד עשרה אחוזים.
אורלי לוי אבקסיס: זאת אומרת, את לוקחת את הרף הכי גבוה.
<חנה שדמי: יש כאן אבחונים לגמרי שונים בין הפרעות קשב ללקויי למידה.
<חנה שדמי: הפרעות קשב מאובחנות על ידי נוירולוג.
<חנה שדמי: זה סוג אבחון אחר.
אורלי לוי אבקסיס: שמעתי.
אורלי לוי אבקסיס: מאחר שהקואליציה אישרה להביא את זה לוועדה להכנה לקריאה ראשונה באישורו של אלקין, באישורו של יושב ראש הכנסת ובאישור השר בפועל.
אורלי לוי אבקסיס: יש לך איזה מכתב מהשר פירון שהוא נגד החוק?
<לירן שפיגל: לא.
אורלי לוי אבקסיס: זאת אומרת, גם משרד החינוך מאשר כי וורצמן נתן את האישור וגם פירון נתן את האישור.
אורלי לוי אבקסיס: זה גם באישור הממשלה.
אורלי לוי אבקסיס: משרד המשפטים נתן לנו את האישור.
<קריאה: הם היו אמורים להגיע.
אורלי לוי אבקסיס: אמרתי לפרוטוקול שמנהל הקואליציה, יושב ראש הכנסת, השרים הממונים, המשרדים הממונים וגם השר שנשארו לו מספר שעות בודדות בתפקידו כשר החינוך מאשר לתמוך בחוק הזה.
אורלי לוי אבקסיס: את החישובים נעשה עד יום שני ואז נחליט אם זה תקציבי או לא תקציבי.
אורלי לוי אבקסיס: היה וזה תקציבי, נגייס חמישים חברי כנסת.
אורלי לוי אבקסיס: היה וזה לא תקציבי, אין צורך בחמישים חברי כנסת.
אורלי לוי אבקסיס: מוסכם על ידי פקידת האוצר?
אורלי לוי אבקסיס: היועצת המשפטית, נא להקריא.
<ורד קירו: הצעת חוק אבחון פסיכו-דידקטי לילדים נזקקים, התשע"ה-2014 מטרת החוק מטרתו של חוק זה לממן אבחונים פסיכו-דידקטיים לילדים נזקקים במטרה להעניק לילדים אלה הזדמנות שווה להצלחה במערכת החינוך.
<ורד קירו: הגדרות בחוק זה – "אבחון פסיכו-דידקטי" – אבחון שניתן על ידי פסיכולוג חינוכי או על ידי מחזיק בתעודה מתאימה לעריכת אבחון פסיכו-דידקטי שניתנה על ידי מוסד לימודים מוכר על ידי המועצה להשכלה גבוהה.
<ורד קירו: "ילד נזקק" – ילד או נער כהגדרתם בחוק לימוד חובה התש"ט-1949 ממשפחה שהיא מתחת לקו העוני כפי שיקבע המוסד לביטוח לאומי מזמן לזמן.
<ורד קירו: "השר" – שר החינוך.
<ורד קירו: הגשת בקשה לאבחון בקשה לאבחון פסיכו-דידקטי תוגש לשר על ידי ילד נזקק בצירוף מסמכים המעידים על מצבו הכלכלי של הילד הנזקק.
<ורד קירו: השתתפות במימון מצא השר, בהסתמך על המסמכים שצורפו לבקשה לפי סעיף 4 כי מדובר בילד נזקק, תוענק לילד מלגה בסך 2,500 שקלים חדשים להשתתפות במימון אבחון פסיכו-דידקטי.
<ורד קירו: ביצוע ותקנות השר ממונה על ביצוע חוק זה והוא רשאי, באישור ועדת החינוך, התרבות והספורט של הכנסת להתקין תקנות לביצועו.
אורלי לוי אבקסיס: אנחנו נשנה, ברשותך, את סעיף 5 לוועדה הרלוונטית, הוועדה לזכויות הילד.
יואב בן צור: בסדר גמור.
<חנה שדמי: אנחנו מעירים עכשיו על הטקסט או זה לא הזמן להעיר עליו?
<חנה שדמי: כאן כתוב שילדים עם אבחון דידקטי לא יקבלו שום דבר דרך החוק הזה, כי זה מה שכתוב לפי הבנתי הלא משפטית.
אורלי לוי אבקסיס: אנחנו לא בטקסטים.
אורלי לוי אבקסיס: אנחנו נעשה את זה בהכנה לקריאה שנייה ושלישית.
<חנה שדמי: גם השאלה היא אם כל ילד שרוצה מגיש או בית ספר מגיש עבורו.
אורלי לוי אבקסיס: בית הספר שמזהה שיש בעיה.
אורלי לוי אבקסיס: תראי, כל הרזולוציות הקטנות לא יקרו בלעדיכם.
אורלי לוי אבקסיס: אני רק רוצה להפעיל את החוק.
יואב בן צור: ילדים בשכבת גיל שעקב מצבם הכלכלי הקשה של הוריהם לא מסוגלים לממן אבחונים דידקטיים משל עצמם.
יואב בן צור: יש כאן הרבה פרטים עליהם אפשר לדון אחר כך.
אורלי לוי אבקסיס: תקריאי שוב את סעיף 5.
<ורד קירו: סעיף 5 המתוקן: ביצוע ותקנות.
<ורד קירו: השר ממונה על ביצוע חוק זה והוא רשאי באישור הוועדה לזכויות הילד של הכנסת להתקין תקנות לביצועו.
יואב בן צור: מצוין.
אורלי לוי אבקסיס: אנחנו מעלים את ההצעה להצבעה.
אורלי לוי אבקסיס: רק נאמר שחבר הכנסת יואב בן צור יושב על המשבצת של חבר הכנסת מרגי שהוא חבר קבוע בוועדה.
אורלי לוי אבקסיס: אנחנו מעלים להצבעה את הנוסח כפי שהוקרא.
אורלי לוי אבקסיס: בעד – פה אחד
אורלי לוי אבקסיס: הצעת החוק אושרה פה אחד.
אורלי לוי אבקסיס: בינתיים אנחנו לא אומרים שהחוק הוא תקציבי.
אורלי לוי אבקסיס: אם נעשה את החישובים ונגלה רק לקראת ההצבעה במליאה.
אורלי לוי אבקסיס: הצבענו ואישרנו פה אחד.
אורלי לוי אבקסיס: אנחנו גם מצביעים על כך שהחוק הוא לא תקציבי אלא אם כן יוכיחו לנו אחרת.
אורלי לוי אבקסיס: אושר.
אורלי לוי אבקסיס: הצעת החוק הזאת תוכן ותעבור למליאה להצבעה לקריאה ראשונה.
אורלי לוי אבקסיס: אני רוצה להודות לכל האורחים שהגיעו, בעיקר לילדים, לבני הנוער, שבאים ולוקחים חלק בדיון כל כך חשוב שנוגע גם לעניינם, או לחבריהם לספסל הלימודים, או בכלל למצב הילדים במדינת ישראל.
אורלי לוי אבקסיס: אין ספק שבכל כיתה במדינת ישראל יש מספר ילדים שנמצאים מתחת לקו העוני.
אורלי לוי אבקסיס: את הדבר הזה מרגישים, את הדבר הזה יודעים ורק מלהסתכל לפניות ציבור שמגיעות אליי צריך להבין שהנתון הזה הוא לא איזה שהיא המצאה, אבל אם אנחנו צריכים את ההוכחות אז מדי פעם בפעם מופיע דוח נוסף שמציין את פני החברה הישראלית, ותאמינו לי, התמונה או מה שמשתקף מהמראה מאוד מאוד לא יפה.
אורלי לוי אבקסיס: אנחנו מציינים היום בכנסת את יום זכויות הילד הבינלאומי ואת היום הבינלאומי למיגור העוני.
אורלי לוי אבקסיס: את היום הזה מובילים יחדיו יושב ראש ועדת העבודה, הרווחה והבריאות, חיים כץ ידידי, ידידי משכבר הימים אילן גילאון ואנוכי, ואני רק אספר לכם שבמקביל לדיון שמתקיים פה עכשיו מתנהלים מספר דיונים נוספים בוועדות נוספות.
אורלי לוי אבקסיס: בוועדת העבודה והרווחה ידונו בעומס העצום על כתפיהם של העובדים והעובדות הסוציאליות, 130 תיקים לערך לכל עובד סוציאלי.
אורלי לוי אבקסיס: תגידו לי אתם, בחשבון פשוט, לפי חלוקה של ימים, של שעות, איך שלא תעשו את זה, מה הסיכוי שאותה עובדת סוציאלית תצליח להגיע אפילו - - -
<קריאה: אין סיכוי.
אורלי לוי אבקסיס: אין סיכוי.
אורלי לוי אבקסיס: בהחלט אין סיכוי.
אורלי לוי אבקסיס: ולכן קודם כל בטוח שנעשות טעויות ויכול להיות שבאיזה שהוא לחץ כזה או אחר נאלצים עובדות ועובדים סוציאליים להורות על פתרון הקצה, הוצאת ילד מהבית.
אורלי לוי אבקסיס: היום בדרך לכאן, ממש בטרם נכנסתי, שמעתי את קרן נויבך בשיחה, במסגרת היום הזה שאנחנו מייצגים פה, עם בחורה בשם מזל.
אורלי לוי אבקסיס: מזל היא אמא ל-6 ילדים שהרווחה החליטו להוציא לה את הילדים מהבית.
אורלי לוי אבקסיס: בגלל מצב כלכלי.
אורלי לוי אבקסיס: אז בואו תקשיבו לאבסורד, מאחר שאין דיור ציבורי במדינת ישראל היא נאלצת לשלם שכר דירה למעלה מ-4,000 שקל.
אורלי לוי אבקסיס: מה העזרה שהמדינה נותנת לה, כי היא לא מצליחה להביא לה דירה של דיור ציבורי?
אורלי לוי אבקסיס: השתתפות ב-1,000 ומשהו שקל בחודש.
אורלי לוי אבקסיס: רוב הכסף הולך על שכר הדירה.
אורלי לוי אבקסיס: יותר מכך, מסתבר שבגלל בעיות טכניות אחרות, בקשה להצגת עוד טפסים, מחשבה שאולי הסטטוס שלה השתנה, זה לא משנה מה, נעצרים הכספים שמועברים למשרד השיכון באופן חד צדדי ובלי התראה למספר חודשים.
אורלי לוי אבקסיס: בעלי הבית לא רוצים יותר להתעסק עם בעלי הדיור הציבורי, מהפחד שלא יועברו הכספים בזמן, ומשום כך הם נאלצים לעבור דירה ממקום למקום, להתחייב, לבקש ממשפחה, חברים, קהילה, לבוא ולהשלים את החסר.
אורלי לוי אבקסיס: ואז כמובן שאם אתה עובר דירה אתה מעביר את הילדים שלך לאזור החדש, מנתק אותם מבחינה חברתית מהחברים שלהם, מהסביבה שלהם, מהביטחון שבשגרה שלהם.
אורלי לוי אבקסיס: אבל זה לא נגמר רק בזה, יכול להיות שאתה צריך לנתק אותם מבתי הספר שלהם ולהעביר אותם לבית ספר חדש וכולנו יודעים מה זה התאקלמות מחדש, בעיקר בשביל ילד או נער בגיל ההתבגרות וכו'.
אורלי לוי אבקסיס: פקידת הסעד המליצה שעד שלא יהיה בית קבוע הילדים צריכים להיות מוצאים מחזקת האם.
אורלי לוי אבקסיס: כי הילד זקוק לאיזה שהוא סוג של ביטחון, של יציבות, של בית קבוע שלא צריכים לעבור ממנו לבית אחר.
אורלי לוי אבקסיס: כאילו יש לה אופציה אחרת.
אורלי לוי אבקסיס: השופטת באותו מקרה אומרת לה, 'מזל, הילד זקוק ליציבות, עד שאת לא מתארגנת על בית קבוע משלך הילדים יהיו במוסד'.
אורלי לוי אבקסיס: תגידו לי, זה נראה לכם הגיוני?
אורלי לוי אבקסיס: אתם יודעים כמה עולה למדינה להחזיק ילד במסגרת חוץ ביתית?
אורלי לוי אבקסיס: בסביבות 11,000 ₪ בחודש.